
[bookmark: bookmark0]ΣΥΛΛΟΓΙΚΗ ΣΥΜΒΑΣΗ
Μεταξύ της Συντεχνίας Εμπορικών & Βιομηχανικών Εργατοϋπαλλήλων Κύπρου
Π.Ε.Ο. (Τμήμα Λάρνακας) αφ' ενός και του Τυροκομείου Α. ΧΑΤΖΗΠΙΕΡΗΣ ΛΤΔ , ΑΜΕ
467891/1/1051, αφ' ετέρου, συμφωνήθηκαν οι πιο κάτω όροι απασχόλησης του
προσωπικού της Εταιρείας.
[bookmark: bookmark2]ΑΡΘΡΟ 1. ΑΝΑΓΝΩΡΙΣΗ
Η Συντεχνία Εμπορικών & Βιομηχανικών Εργατοϋπαλλήλων Κύπρου (ΠΕΟ) Τμήμα Λάρνακας, αναγνωρίζεται ως ο εκπρόσωπος του προσωπικού για την διαπραγμάτευση των όρων εργασίας του ή την επίλυση οποιοσδήποτε εργατικής διαφοράς ή και παραπόνων.
[bookmark: bookmark4]ΑΡΘΡΟ 2. ΠΟΙΟΙ ΚΑΛΥΠΤΟΝΤΑΙ
Η Συλλογική Σύμβαση θα καλύπτει όλο το απασχολούμενο τακτικό και επί δοκιμασία προσωπικό.
[bookmark: bookmark6]ΑΡΘΡΟ 3. ΔΟΚΙΜΑΣΤΙΚΗ ΠΕΡΙΟΔΟΣ
Η δοκιμαστική περίοδος για κάθε νεοπροσλαμβανόμενο εργαζόμενο είναι έξι μήνες.
Μετά τους έξι μήνες ο εργαζόμενος εντάσσεται στο μόνιμο προσωπικό.
[bookmark: bookmark8]ΑΡΘΡΟ 4. ΩΡΑΡΙΟ
Εφαρμόζεται εξαήμερη εβδομαδιαία εργασία. Το ωράριο του προσωπικού ανέρχεται στις 40 ώρες εβδομαδιαίως.
[bookmark: bookmark10]ΑΡΘΡΟ 5. ΥΠΕΡΩΡΙΕΣ
Εργασία πέραν του κανονικού ωραρίου θα πληρώνεται υπερωριακώς ως ακολούθως:
· Δευτέρα μέχρι και του Σαββάτου συμπεριλαμβανομένου, η μία ώρα ως ενάμιση.
· Το Σάββατο, μετά την λήξη του κανονικού ωραρίου, την Κυριακή και τις υπό της Εταιρείας αναγνωρισμένες επίσημες εορτές, η μία ώρα ως δύο ώρες.
[bookmark: bookmark12]ΑΡΘΡΟ 6. ΕΟΡΤΟΛΟΓΙΟ
Οι πιο κάτω επίσημες εορτές, αναγνωρίζονται ως επίσημες αργίες με πλήρεις
απολαβές:
1. 1η Ιανουάριου
2. 6η Ιανουάριου
3. 25η Μαρτίου
4. 1η Απριλίου
5. Καθαρά Δευτέρα
6. Δευτέρα της Λαμπρής
7. 1η Μαΐου
8. Δευτέρα του Κατακλυσμού
9. 15η Αυγούστου
10. 1η Οκτωβρίου
11. 28η Οκτωβρίου
12. 24η Δεκεμβρίου
14. 25η Δεκεμβρίου
15. 31η Δεκεμβρίου

[bookmark: bookmark14]ΑΡΘΡΟ 7. ΕΤΗΣΙΕΣ ΑΔΕΙΕΣ
Σε ολόκληρο το προσωπικό παρέχεται άδεια τέσσερις εβδομάδες, με πλήρεις απολαβές.
[bookmark: bookmark16]ΑΡΘΡΟ 8. ΤΑΜΕΙΟ ΠΡΟΝΟΙΑΣ
Λειτουργεί σύστημα Ταμείου Προνοίας για το μόνιμο προσωπικό με συνεισφορές 2% εκατέρωθεν (βασικού και τιμαρίθμου).

[bookmark: bookmark18]ΑΡΘΡΟ 9. ΑΔΕΙΑ ΑΣΘΕΝΕΙΑΣ
Σε περίπτωση ασθένειας μέλους του προσωπικού, η Εταιρεία θα παρέχει άδεια ασθένειας με πλήρεις απολαβές ίση με έξι (6) εβδομάδες ετησίως. Η άδεια ασθένειας παρέχεται εφόσον ο ενδιαφερόμενος προσκομίσει πιστοποιητικό ασθένειας του θεράποντος ιατρού. Νοείται ότι οι τρεις πρώτες μέρες για κάθε περίπτωση ασθενείας δεν θα πληρώνονται, εκτός όταν πρόκειται περί ατυχήματος ή κλινικής θεραπείας.
Επίσης θα λαμβάνεται υπόψη το επίδομα που παρέχεται από το Κρατικό Σχέδιο Κοινωνικών Ασφαλίσεων.
[bookmark: bookmark20]ΑΡΘΡΟ 10. ΤΙΜΑΡΙΘΜΟΣ
Υιοθετείται ο θεσμός της τιμαριθμικής αναπροσαρμογής των μισθών. Ως τέτοιο σύστημα συμφωνήθηκε το υφιστάμενο κυβερνητικό σύστημα.
[bookmark: bookmark22]ΑΡΘΡΟ 11.13ος ΜΙΣΘΟΣ
Εις το προσωπικό παρέχεται 13ος μισθός ίσο με ένα μηνιαίο μισθό. Προσωπικό με λιγότερη υπηρεσία δικαιούται αναλογία με βάση την υπηρεσία του.
[bookmark: bookmark24]ΑΡΘΡΟ 12. ΑΔΕΙΑ ΜΗΤΡΟΤΗΤΑΣ
Η Εταιρεία θα παρέχει άδεια μητρότητας ως ο Νόμος με πλήρεις απολαβές. Νοείται ότι θα λαμβάνεται υπόψη το επίδομα που παρέχεται από το Κρατικό Σχέδιο Κ.Α.
[bookmark: bookmark26]ΑΡΘΡΟ 13. ΑΔΕΙΑ ΠΑΤΡΟΤΗΤΑΣ
Παρέχεται άδεια πατρότητας όπως καθορίζεται από την σχετική νομοθεσία.
[bookmark: bookmark28]ΑΡΘΡΟ 14. ΓΟΝΙΚΗ ΑΔΕΙΑ
Παρέχεται γονική άδεια όπως προνοεί η Νομοθεσία.
[bookmark: bookmark30]ΑΡΘΡΟ 15. ΜΙΣΘΟΙ ΠΡΟΣΛΗΨΗΣ
Πρόσληψη: €900 μεικτά
Εξάμηνο: €1000 μεικτά
[bookmark: bookmark32]ΑΡΘΡΟ 16. ΔΙΑΔΙΚΑΣΙΑ ΕΠΙΛΥΣΗΣ ΔΙΑΦΟΡΩΝ
Θα ακολουθούνται τα στάδια του Κώδικα Βιομηχανικών Σχέσεων εις ότι αφορά την υποβολή αιτημάτων ή την επίλυση εργατικών διαφορών ή και παραπόνων.
[bookmark: bookmark34]ΑΡΘΡΟ 17. ΣΥΝΔΡΟΜΕΣ ΜΕΛΩΝ
Ο εργοδότης αποκόπτει 1% από τον μισθό των εργαζομένων και το εμβάζει στην Συντεχνία ως συνδρομή μέλους.
[bookmark: bookmark36]ΑΡΘΡΟ 18. ΔΙΑΡΚΕΙΑ ΣΥΜΦΩΝΙΑΣ
[image: ]Η παρούσα συμφωνία τίθεται σε ισχύ από 1/1/2024 - 31/12/2024.Για το Τυροκομείο
Α. ΧΑΤΖΗΠΙΕΡΗΣ ΛΤΔ

Α. Χατζηπιερής
Διευθυντής
Λάρνακα, 15/1/2024

